Hofteben
Hoftebenet er en parret, sammensat knoglestruktur bestående af de 3 hofteknogler: tarmbenet, sædebenet og skambenet. Knoglen er indtil puberteten adskilt i sine 3 bestanddele, men vokser sammen i løbet af pubertet.

De to hofteben binder sammen foradtil i hoftesymfysen, hvor en symfysedisk (lignende dem i rygsøjlen) danner bro imellem dem, stabiliseret af ligamenter. Bagtil er hoftebenet krafigt tilhæftet os sacrum og halebenet via stærke bindevævsstrøj og tilsammen danner de knogleafgrænsingningen af bækkenhulen.

Struktur 
Hoftebenet består af tre individuelle knogler som vokser sammen i løbet af puberteten. Hele knoglen har en høj form, med øvredelen formet lidt ligesom opsatsen fra en elg med den store 'vinge' fra tarmbenet. Undersiden nogenlunde torus formet, og udgøres af sædebenet og skambenet. De to undersider mødes i midten for at danne hoftesymfysen.

Tarmbenet 

Tarmbenet udgør størstedelen af lateralsiden, samt dorsalfladen af hoftebenet. Det er en stor, vingeformet knogle med et stort ledkammer på dens antero-inferiore kant, som danner 2/3 af acetabulum, som er ledskål for femur. Tarmbenet er den primære aktør i binding til korsbenet via articulatio sacroiliaca, et ekstremt stramt ægte led med forstærkende led.

Yderligere ligamenter der binder tarmbenet til rygsøjlen er:

 Ligamentum sacroiliacum posterius som danner takkede strøj imellem den superiore del af corpus ossus illi på tarmebenet og crista sacralis mediana på korsbenet. Ligamentet har et ekstra, nedre blad, som danner et omvendt Y-formet strøj imellem spina iliaca posterior inferior, ligamentum sacrotuberale og enden af korsbenet.
 Ligamentum sacroiliacum anterius, et vifteformet ligament der går fra lateralsiden af L05, dens diskus og den allerøverste del af korsbenet til området på tarmbenet direkte modsat dette.
 Ligamentum iliolumbale, et sidelæns V imellem tværtappen fra L05 og tarmbenet.

Derudover er tarmbenet også hovedbindingssted for en af hofteleddets forstærkende ligamenter, ligamentum iliofemorale.

Sædebenet 

Den nederste del af hoftebenet består udelukkende af sædebenet, som er en nærmest krogformet. Den danner foramen obturatum med skambenet samt acetabulum med tarmbenet og skambenet tilsammen.

Den danner bindevævsforbindelser til tarmbenet og rygsøjlen via ligamentum sacrotuberale og det nedre blad af ligamentum sacroiliacum posterius. Derudover har den også sin egen forbindelse til korsbenet og halebenet via ligamentum sacrospinale. Til hofteleddet er sædebenet bindested for ligamentum ischiofemorale som strækker sig imellem denne og lårbensknoglen.

I kvinder er knoglen desuden bindestæd for en række kønsspecifikke membraner og ligamenter forbundet med stabilisering af livmoderen.

Skambenet 

Den nederste forside af hoftebenet udgøres af skambenet, os pubis. De to skamben er bundet til hinanden via symphysis pubica, hoftesymfysen og har dermed en vigtig stabiliseringsrolle i den øvrige knogle. Hoftesymfysen stabiliseres yderligere af ligamentum arcuatum pubis som dannet et bueformet strøj under symfysen, fra skamben til skamben. Desuden også det mindre ligamentum pubicum superius, som ligger fladt imellem oversiden af begge knogler.

Linea alba binder sig til hoftesymfysen og derfor også skambenene og ligamentum pubofemorale forbinder lårbensknoglen og skambenene også.

Referencer 

Skelet
Knogler i bækkenet